ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΧΟΡΗΓΗΣΗΣ ΑΔΕΙΩΝ ΣΤΑΣΙΜΟΥ – ΠΛΑΝΟΔΙΟΥ ΕΜΠΟΡΙΟΥ
Με τις  αριθμ.  212/2013 αποφάσεις του  Δημοτικού Συμβουλίου γνωμοδότησε προς τον Γενικό Γραμματέα της Αποκεντρωμένης Διοίκησης Κρήτης για τον καθορισμό του ανώτατου αριθμού αδειών υπαίθριου στάσιμου και πλανόδιου εμπορίου για το  έτος 2014, σύμφωνα με το άρθρο 14 του Ν.4038/2012, όπου επήλθε η μεταφορά της αρμοδιότητας από την Τοπική Αυτοδιοίκηση  στην Κεντρική και Αποκεντρωμένη Διοίκηση.

Συγκεκριμένα το Δημοτικό  Συμβούλιο σύμφωνα με τις ανωτέρω αποφάσεις πρότεινε 20 άδειες για υπαίθριο στάσιμο εμπόριο και 20 άδεια για υπαίθριο πλανόδιο εμπόριο τύπου Β, συνολικά δηλαδή 40 άδειες.
Μετά την αριθ. 17037/13-12-2013 απόφαση του Γενικού Γραμματέα της Αποκεντρωμένης Διοίκησης Κρήτης για τον καθορισμό του ανώτατου αριθμού των αδειών που θα χορηγηθούν για το έτος 2014 και την κατανομή των χορηγούμενων ανά κατηγορία αδειών, θα υποβληθούν αιτήσεις στο Δήμο μας από τους ενδιαφερόμενους μέχρι 31/1/2014, συνοδευόμενες από τα απαιτούμενα δικαιολογητικά.

Σύμφωνα με το Ν. 3377/2005, το Π.Δ 254/05 και την Κ.Υ.Α Κ-164/17.1.2011 όσοι  ενδιαφέρονται  για την  απόκτηση άδειας στάσιμου και πλανόδιου  εμπορίου πρέπει  να καταθέσουν αίτηση με τα απαιτούμενα δικαιολογητικά, τα οποία αναφέρονται παρακάτω,  μέχρι και 31-01-2014 ημέρα Παρασκευή κατά τις εργάσιμες ημέρες και ώρες αναφέροντας τον χώρο στον οποίο επιθυμούν να ασκήσουν την αρμοδιότητά τους.:

Α.- ΣΤΑΣΙΜΟ ΕΜΠΟΡΙΟ
Οι θέσεις είναι:
1. Για τις Τοπικές Κοινότητες Τζερμιάδων, Αγ. Γεωργίου,  Καμινάκι: Τρεις  (3) θέσεις για αντίστοιχα τρεις (3) άδειες στάσιμου εμπορίου σε κάθε Τοπική Κοινότητα.
2. Για τις  Τοπικές Κοινότητές Μαρμακέτο, Αγ. Κων/νο, Αβρακόντε, Πλάτη, Κάτω Μετοχίου:  Μία (1) θέση για αντίστοιχα μία (1) άδεια στάσιμου εμπορίου.
 3. Για την Τοπική Κοινότητα Ψυχρού: Τέσσερις  (4) θέσεις για αντίστοιχα τρεις  (4) άδειες στάσιμου εμπορίου κατανεμημένες για το Ψυχρό τρεις (3) θέσεις και στον Μαγουλά μία (1).
4. Για την Τοπική Κοινότητα Λαγού - Πινακιανό δύο (2) θέσεις για αντίστοιχα δύο (2) άδειες στάσιμου εμπορίου κατανεμημένες μία θέση στο Λαγού και μία θέση στο Πινακιανό. 
Β.- ΠΛΑΝΟΔΙΟ  ΕΜΠΟΡΙΟ
1. Για τις Τοπικές Κοινότητες Τζερμιάδων, Αγ. Γεωργίου,  Καμινάκι: Τρεις  (3) θέσεις για αντίστοιχα τρεις (3) άδειες στάσιμου εμπορίου σε κάθε Τοπική Κοινότητα.
2. Για τις  Τοπικές Κοινότητές Μαρμακέτο, Αγ. Κων/νο, Αβρακόντε, Πλάτη, Κάτω Μετοχίου:  Μία (1) θέση για αντίστοιχα μία (1) άδεια στάσιμου εμπορίου.
 3. Για την Τοπική Κοινότητα Ψυχρού: Τέσσερις  (4) θέσεις για αντίστοιχα τρεις  (4) άδειες στάσιμου εμπορίου κατανεμημένες για το Ψυχρό τρεις (3) θέσεις και στον Μαγουλά μία (1).
4. Για την Τοπική Κοινότητα Λαγού - Πινακιανό δύο (2) θέσεις για αντίστοιχα δύο (2) άδειες στάσιμου εμπορίου κατανεμημένες μία θέση στο Λαγού και μία θέση στο Πινακιανό. 
Οι άδειες υπαίθριου πλανόδιου εμπορίου εκδίδονται  από τον Δήμο.

Επίσης σύμφωνα με το αρθ. 12 παρ. 1 του Ν.3557/2007 «Όποιος ασκεί υπαίθριο πλανόδιο εμπόριο επιτρέπεται να παραμένει στάσιμος μόνο κατά την διάρκεια της συναλλαγής».

 
Γ.- ΔΙΚΑΙΟΥΧΟΙ ΑΠΟΚΤΗΣΗΣ ΑΔΕΙΑΣ:
Δικαίωμα απόκτησης άδειας υπαίθριου εμπορίου έχουν τα φυσικά πρόσωπα που είναι άνεργα, είναι κάτοικοι του Δήμου Σητείας, και πληρούν τις παρακάτω προϋποθέσεις:
α) Δεν συνδέονται με οποιαδήποτε σχέση με οργανωμένη ομοειδή ή παρεμφερή επιχείρηση, σχετική με το αντικείμενο της υπαίθριας δραστηριότητάς τους.
β) Το ετήσιο συνολικό ατομικό εισόδημα, δεν υπερβαίνει το αφορολόγητο ποσό μισθωτών - συνταξιούχων, που ισχύει κάθε φορά στην φορολογία εισοδήματος (α΄ κλίμακα της παρ. 1 του άρθρου 9 του ν. 2238/1994). Η προϋπόθεση του ατομικού εισοδήματος δεν ισχύει για την περίπτωση των γονέων με τρία (3) τέκνα και των πολυτέκνων, η ιδιότητα των οποίων αποδεικνύεται με την προσκόμιση σχετικών βεβαιώσεων των αρμόδιων Υπηρεσιών (Δήμων - Κοινοτήτων) ή της Πανελλήνιας Συνομοσπονδίας Πολυτέκνων. (άρθρο 1 παρ.1 ΠΔ 254/05) όπως αντικαταστάθηκε με την παρ.11 του άρθρου 1 της ΚΥΑ Κ-164/17.1.2011 (ΦΕΚ 275/22.2.2011 τεύχος Β')
γ) Δεν κατέχουν άδεια λαϊκής ή δημοτικής αγοράς. (άρθρο 7 παρ.1 ΠΔ 254/05)

 ΣΕΙΡΑ ΠΡΟΤΙΜΗΣΗΣ ΔΙΚΑΙΟΥΧΩΝ 
  Η επιλογή των δικαιούχων θα γίνει σύμφωνα με το άρθρο 1 παραγ. 9 του Ν. 3377/2005.

Οι διαθέσιμες ανά κατηγορία άδειες χορηγούνται με απόφαση του Δημοτικού Συμβουλίου κατ΄ εφαρμογή  των σχετικών διατάξεων.

Οι χορηγούμενες σε ανέργους άδειες δίδονται ως εξής:

α) μέχρι ποσοστό δέκα τοις εκατό (10%), άτομα με αναπηρία τουλάχιστον εξήντα επτά τοις εκατό (67%) και τυφλοί,
β. μέχρι ποσοστό δεκαπέντε τοις εκατό (15%), πολύτεκνοι και τα τέκνα αυτών, καθώς και γονείς με τρία τέκνα,
γ. μέχρι ποσοστό δέκα τοις εκατό (10%), ανάπηροι και θύματα ειρηνικής περιόδου του ν.1370/1944 (Α' 82),
δ. μέχρι ποσοστό δέκα τοις εκατό (10%) άτομα με αναπηρία πάνω από πενήντα τοις εκατό (50%), εφόσον δεν οφείλεται σε πολεμικά γεγονότα,
ε. μέχρι ποσοστό πέντε τοις εκατό (5%), γονείς ανήλικων τέκνων με ειδικές ανάγκες και γονείς που προστατεύουν άτομα με νοητική υστέρηση, αυτισμό, βαριές αναπηρίες και πολλαπλές ανάγκες εξάρτησης,
στ. μέχρι ποσοστό δέκα τοις εκατό (10%), ομογενείς Βορειοηπειρώτες και ομογενείς παλιννοστούντες, που προέρχονται από την πρώην Ε.Σ.Σ.Δ. και τον Πόντο,
ζ. μέχρι ποσοστό πέντε τοις εκατό (5%) Έλληνες τσιγγάνοι ΡΟΜ που έχουν εγγραφεί στα δημοτολόγια των οργανισμών τοπικής αυτοδιοίκησης της χώρας,
η. μέχρι ποσοστό πέντε τοις εκατό (5%) άτομα απεξαρτημένα από εξαρτησιογόνες ουσίες και άτομα υπό απεξάρτηση,
εφόσον πληρούν τις νόμιμες προϋποθέσεις και έχουν υποβάλει αίτηση με τα απαραίτητα δικαιολογητικά.

Οι υπόλοιπες άδειες που απομένουν αδιάθετες χορηγούνται με κλήρωση, η οποία διενεργείται από το Δημοτικό Συμβούλιο.

Κλήρωση διενεργείται και όταν ο αριθμός των προσώπων που υπέβαλλαν αίτηση και έχουν προτεραιότητα, υπερβαίνει τον αριθμό των αδειών που αναλογούν στη συγκεκριμένη κατηγορία προσώπων.

Επίσης κλήρωση διενεργείται και για τον καθορισμό κάθε συγκεκριμένης θέσης όπου πρόκειται  να εγκατασταθεί ο κάθε κάτοχος της άδειας άσκησης υπαίθριου στάσιμου εμπορίου.

Αν ο αριθμός των αιτήσεων που συγκεντρώνουν τις προϋποθέσεις του Νόμου είναι μικρότερος από τον αριθμό των προς διάθεση αδειών, γίνονται δεκτές όλες οι αιτήσεις και διενεργείται κλήρωση μόνο για τη συγκεκριμένη θέση που αντιστοιχεί σε κάθε άδεια.

Οι άδειες άσκησης υπαίθριου στάσιμου - πλανόδιου εμπορίου ισχύουν για μια τριετία.

Σε κάθε φυσικό πρόσωπο χορηγείται ΜΟΝΟ μια άδεια υπαίθριου εμπορίου πλανοδίου ή στάσιμου.

Οι άδειες άσκησης υπαίθριου εμπορίου είναι προσωποπαγείς και δεν επιτρέπεται να μεταβιβασθούν.

 Δ.- Απαιτούμενα δικαιολογητικά για την έγκριση της άδειας:
 
1. Αίτηση με τη μορφή υπεύθυνης δήλωσης στην οποία δηλώνει ότι δεν κατέχει άδεια λαϊκής ή δημοτικής αγοράς και ότι δεν συνδέεται με οποιαδήποτε σχέση με οργανωμένη ομοειδή ή παρεμφερή επιχείρηση, σχετική με το αντικείμενο της υπαίθριας δραστηριότητάς του/της.

2. Φωτοαντίγραφο του Δελτίου Αστυνομικής Ταυτότητας

3. Υπεύθυνη δήλωση του Ν. 1599/86  στην οποία δηλώνει ότι δεν κατέχει άδεια λαϊκής ή δημοτικής αγοράς και ότι δεν συνδέεται με οποιαδήποτε σχέση με οργανωμένη ομοειδή ή παρεμφερή επιχείρηση, σχετική με το αντικείμενο της υπαίθριας δραστηριότητάς του/της».

4. Εκκαθαριστικό σημείωμα φόρου εισοδήματος.

5. Πιστοποιητικό από αρμόδια Υπηρεσία από το οποίο αποδεικνύεται, κατά περίπτωση, ότι ανήκει σε μια από τις κατηγορίες προσώπων του δευτέρου εδαφίου της παραγράφου 9 του άρθρου 1 του ν. 3377/2005 όπως ισχύει, ήτοι:
(α) άτομα με αναπηρία τουλάχιστον εξήντα επτά τοις εκατό (67%) και τυφλοί
(β) πολύτεκνοι και τα τέκνα αυτών, καθώς και γονείς με τρία τέκνα,
(γ) ανάπηροι και θύματα ειρηνικής περιόδου του ν. 1370/1944 (ΦΕΚ 82A΄),
(δ) άτομα με αναπηρία πάνω από πενήντα τοις εκατό (50%), εφόσον δεν οφείλεται σε πολεμικά γεγονότα,
(ε) γονείς ανήλικων τέκνων με ειδικές ανάγκες και γονείς που προστατεύουν άτομα με νοητική υστέρηση, αυτισμό, βαριές αναπηρίες και πολλαπλές ανάγκες εξάρτησης
(στ) ομογενείς Βορειοηπειρώτες και ομογενείς παλιννοστούντες, που προέρχονται από την πρώην Ε.Σ.Σ.Δ. και τον Πόντο
ζ) Έλληνες τσιγγάνοι POM που έχουν εγγραφεί στα δημοτολόγια των οργανισμών τοπικής αυτοδιοίκησης της χώρας.          

                    η)  Μέχρι 5% σε άτομα απεξαρτημένα από εξαρτησιογόνες ουσίες και άτομα   υπό εξάρτηση. (άρθρο 1 παρ.2 ΠΔ 254/05) όπως αντικαταστάθηκε με την   παρ.12 του άρθρου 1 της ΚΥΑ Κ-164/17.1.2011 (ΦΕΚ 275/22.2.2011 τεύχος Β'
  Απαραίτητη η προσκόμιση των πρωτότυπων δικαιολογητικών ή επικυρωμένα  φωτοαντίγραφα.

Ε. Δικαιολογητικά για την χορήγηση – έκδοση της άδειας
 1. Βεβαίωση της οικείας Δ.Ο.Υ. περί υποβολής σ' αυτή δήλωσης έναρξης - άσκησης επιτηδεύματος, σύμφωνα με το άρθρο 13 του Ν. 4045/1960 (άρθρο 29 Ν. 1642/86).
2. Πιστοποιητικό  του αρμόδιου ασφαλιστικού φορέα για την εγγραφή σ΄ αυτόν.

3. Βεβαίωση της αρμόδιας υγειονομικής υπηρεσίας από την οποία προκύπτει  ότι ο ενδιαφερόμενος διαθέτει τα απαραίτητα για την εξασφάλιση της δημόσιας υγείας,  μέσα, σύμφωνα με την ισχύουσα υγειονομική νομοθεσία, εφόσον πρόκειται για διάθεση τροφίμων – ποτών.

4.  Δύο (2) φωτογραφίες προσφάτου εκδόσεως

5. Φωτοαντίγραφο της άδειας κυκλοφορίας του τυχόν χρησιμοποιηθησομένου για την  άσκηση της αιτουμένης πλανοδίου δραστηριότητος, οχήματος ως και ομοίου της άδειας ικανότητας του οδηγού.

6. Φωτοαντίγραφο βιβλιαρίου υγείας  εφόσον πρόκειται για διάθεση τροφίμων ποτών.

7. Έκθεση της Τουριστικής  Αστυνομίας ότι το αμάξωμα του αυτοκινήτου πληροί τους όρους της τουριστικής εμφάνισης. (άρθρο 3 περ.12 του Ν.2647/98)
8. Δημοτική ενημερότητα.

9. Αποδεικτικό είσπραξης δημοτικού τέλους με την παραλαβή της άδειας.

10. Βεβαίωση καταβολής του προβλεπομένου από το Ν.2214/1994 φόρου.

11. Σε περίπτωση προσωρινής αναπλήρωσης του δικαιούχου, πιστοποιητικό της αρμόδιας υγειονομικής υπηρεσίας περί της αναπηρίας αυτού.

Στ) Για τις παραγωγικές άδειες:   οι παραγωγοί πρέπει να κατέχουν την σχετική  άδεια παραγωγού,  σύμφωνα με το  άρθρο 6 του Π.Δ 254/05 , στην οποία αναγράφονται τα παραγόμενα προϊόντα προς πώληση.

Ο Δήμος εκδίδει μόνο την  άδεια  κατάληψης κοινόχρηστου χώρου για την συγκεκριμένη θέση προσκομίζοντας την άδεια παραγωγού.  


   Ο ΔΗΜΑΡΧΟΣ


ΓΙΩΡΓΟΣ ΜΗΛΙΑΡΑΣ
